**ხ ე ლ შ ე კ რ უ ლ ე ბ ა**

(უმოქმედო მილსადენების ნასყიდობის შესახებ)

**ქ. თბილისი -- ------ 2018 წელი**

მხარეები, ერთის მხრივ, **სს „საქართველოს და ნავთობისა და გაზის კორპორაცია“** (შემდგომში - „გამყიდველი“), წარმოდგენილი გენერალური დირექტორის - დავით თვალაბეიშვილის სახით და მეორეს მხრივ, **\_\_\_\_\_\_\_** (შემდგომში „მყიდველი“), წარმოდგენილი \_\_\_\_\_\_ - \_\_\_\_\_\_\_\_ სახით,

2018 წლის \_\_\_\_\_\_-ს ვებ-გვერდ www.eauction.ge-ს მეშვეობით გამართული ინტერნეტ- აუქციონის შედეგების (აუქციონის N\_\_\_\_\_\_\_\_\_), სააუქციონო განაცხადის და საქართველოს მოქმედი კანონმდებლობის საფუძველზე, წინადებარე ხელშეკრულებაზე (შემდგომში: ,,ხელშეკრულება“) ხელმოწერის გზით შევთანხმდით შემდეგზე:

1. **ხელშეკრულების საგანი**

1.1. ,,ხელშეკრულების“ საფუძველზე, ამავე ,,ხელშეკრულებით“ გათვალისწინებული პირობების შესაბამისად, „გამყიდველი“ ვალდებულია გადასცეს ,,მყიდველს“, ხოლო „მყიდველი“ ვალდებულია მიიღოს ,,გამყიდველის“ მიერ მისთვის გადასაცემი შემდეგი ქონება (შემდგომში ,,ქონება“): უმოქმედო მილსადენი წითელი ხიდი-წალკა-ალასტანი (0-24,842 ) **DN300** მილი **5925,9** მეტრი და **DN500** მილი **12787,28** მეტრი (ს. კ. **81.00.697**), ყარადაღ-თბილისის უმოქმედო მილსადენი I ხაზი 501.63-505.48 და 508.48-510.8 მონაკვეთების **DN500** მილი ჯამში **1500** მეტრი.

1.2. ,,მყიდველი“ ადასტურებს, რომ მისთვის ცნობილი და მისაღებია ,,ქონების“ მდგომარეობა და მას არავითარი პრეტენზია არ ექნება ,,ქონების“ მიმართ.

81

**2. მხარეთა უფლება-მოვალეობები**

2.1. „გამყიდველი“ ვალდებულია ,,ხელშეკრულებით“ გათვალისწინებული პირობების შესაბამისად, გადასცეს „მყიდველს“ საკუთრების უფლება ქონებაზე.

2.2. „გამყიდველი“ უფლებამოსილია:

2.2.1. ,,ხელშეკრულებით“ გათვალისწინებულ ვადებში და პირობებით მიიღოს „ქონების“ საფასური.

2.2.2. დაესწროს ,,ქონების“ დემონტაჟის პროცესს და საჭიროების შემთხვევაში, „მყიდველს“ მისცეს შესასრულებლად სავალდებულო მითითებები.

2.3. „მყიდველი“ ვალდებულია დროულად და ,,ხელშეკრულებით“ გათვალისწინებულ პირობების შესაბამისად გადაიხადოს „ქონების“ საფასური.

2.5. „მყიდველი“ ვალდებულია:

2.5.1. უზრუნველყოს ,,ხელშეკრულების“ გაფორმებისათვის და საჯარო რეესტრში რეგისტრირებული ,,ქონების“ მის სახელზე რეგისტრაციისათვის საჭირო ხარჯების გადახდა.

2.5.2. თუ ,,მყიდველი“ მიიღებს გადაწყვეტილებას ,,ქონების“ დემონტაჟის თაობაზე, მოცემულ შემთხვევაში ,,მყიდველი“ თავად იქნება ვალდებული განახორციელოს დემონტაჟთან დაკავშირებული, მოქმედი კანონმდებლობით გათვალისწინებული ყველა პროცედურა და ღონისძიება და გასწიოს შესაბამისი ხარჯები, კერძოდ: მოიპოვოს დემონტაჟის ნებართვა და დემონტაჟის განსახორციელებლად საჭირო ყველა უფლება, დემონტაჟის შემდგომ აღადგინოს მიმდებარე ტერიტორია და ინფრასტრუქტურა პირვანდელ მდგომარეობაში, შეასრულოს დემონტაჟის ნებართვით გათვალისწინებული ყველა ღონისძიება/ვალდებულება და. ა. შ.). ,,მყიდველი“ ვალდებული იქნება ასევე მიიღოს შესაბამისი ზომები ,,ქონების“ მიმდებარედ არსებული ან/და მშენებარე ინფრასტრუქტურისა და ქონებრივი ობიექტების (მათ შორის მილსადენების, სხვა სახის ხაზობრივი ნაგებობების, ინფრასტრუქტურის დ.ა.შ.) არსებობის დასადგენად და სადემონტაჟო სამუშაოები განახორციელოს ხსენებული ინფრასტრუქტურისა და ქონებრივი ობიექტების მესაკუთრის ან ოპერატორის მიერ გაცემული ტექნიკური პირობის შესაბამისად. თუკი ,,მყიდველი“ დემონტაჟს განახორციელებს მოქმედი კანონმდებლობით და სააუქციონო განაცხადით/ხელშეკრულებით გათვალისწინებული პირობების დარღვევით, მოცემულ შემთხვევაში, აღნიშნულის შედეგად ნებისმიერი პირისათვის მიყენებულ ზიანზე სრული პასუხისმგებლობა დაეკისრება აუქციონში გამარჯვებულს.

**3. ანგარიშსწორება**

3.1. „ქონების“ ჯამური ღირებულება შეადგენს \_\_\_\_\_\_\_\_\_\_\_ (სიტყვიერად) ლარს (დღგ-ს ჩათვლით).

3.2. ,,ქონების“ ღირებულება ,,გამყიდველმა“ უნაღდო ანგარიშსწორების წესით სრულად უნდა დაფაროს ,,ხელშეკრულების“ გაფორმებიდან 15 კალენდარული დღის განმავლობაში.

3.3. ,,მყიდველს“ წინასწარ გადახდილი „ბე“ ეთვლება ,,ქონების“ ღირებულებაში.

**4. ,,ქონებაზე“ საკუთრების უფლების ,,მყიდველზე“ გადასვლა და ,,ქონების“**

**მიღება-ჩაბარების პირობები**

4.1.1. ,,მყიდველის“ მიერ ,,ქონების“ ღირებულების სრულად გადახდის შემდეგ, რეგისტრირებული ,,ქონების“ (კერძოდ, უმოქმედო მილსადენი წითელი-ხიდი-წალკა-ალასტანის, ს. კ. 81.00.697) რეგისტრაცია უნდა განხორციელდეს საჯარო რეესტრში. ხსენებულ ,,ქონებაზე“ გაზსადენზე ,,მყიდველი“ საკუთრების უფლებას მოიპოვებს მხოლოდ საჯარო რეესტრში მის სახელზე რეგისტრაციისა და მიღება-ჩაბარების აქტის გაფორმების შემდეგ. ამასთან, ,,ქონების“ ,,მყიდველის“ სახელზე რეგისტრაციის მიზნით, ,,მყიდველმა“ და ,,გამყიდველმა“ საჯარო რეესტრს უნდა წარუდგინონ ერთობლივი განცხადება (წინააღმდეგ შემთხვევაში, საჯარო რეესტრი არ იქნება უფლებამოსილი გაზსადენის რეგისტრაცია მოახდინოს ,,მყიდველის“ სახელზე);

4.1.2. ,,მყიდველის“ მიერ არარეგისტრირებული ,,ქონების“ (უმოქმედო მილსადენი ყარადაღ თბილისის I ხაზი) ღირებულების სრულად გადახდის შემდეგ, 2 (ორი) სამუშაო დღის განმავლობაში, ,,გამყიდველსა“ და ,,მყიდველს“ შორის უნდა გაფორმდეს მიღება-ჩაბარების აქტი. ,,მყიდველი“ ხსენებულ ,,ქონებაზე“ საკუთრების უფლებას მოიპოვებს მხოლოდ მიღება-ჩაბარების აქტის გაფორმების შემდეგ.

4.2. ,,ხელშეკრულების“ გაფორმებიდან 15 კალენდარული დღის განმავლობაში, „მყიდველი“ უფლებამოსილია მოქმედი კანონმდებლობით გათვალისწინებული წესებისა და სათანადო ტექნიკური საშუალებების გამოყენებით, განახორციელოს ,,ქონების“ (გაზსადენების) აზომვა და ,,ქონების“ ღირებულების გადახდა განახორციელოს ფაქტიურად აღმოჩენილი (არსებული) ოდენობის პროპორციულად. თუ ,,მყიდველი“ ,,ხელშეკრულების“ გაფორმებიდან 15 კალენდარული დღის განმავლობაში არ მოახდენს ,,ქონების“ აზომვას, ხსენებული ვადის გასვლის შემდეგ ,,მყიდველი“ არ იქნება უფლებამოსილი ,,გამყიდველს“ წაუყენოს „ქონებასთან“ დაკავშირებით რაიმე სახის პრეტენზია.

**5. პასუხისმგებლობა და ხელშეკრულების**

**პირობების შეუსრულებლობა**

5.1 მხარეების მიერ ,,ხელშეკრულების“ პირობების შეუსრულებლობა და/ან დარღვევა გამოიწვევს მათ პასუხისმგებლობას ,,ხელშეკრულებითა“ და მოქმედი კანონმდებლობით დადგენილი წესების შესაბამისად.

5.2. ანგარიშსწორების ვადების დარღვევის შემთხვევაში „გამყიდველი“ უფლებამოსილია დააკისროს „მყიდველს“ პირგასამტეხლო ყოველ გადაცილებულ დღეზე გადაუხდელი თანხის 0.1%-ის ოდენობით. თუ პირგასამტეხლოს დარიცხვა გაგრძელდება 20 კალენდარული დღე, ,,გამყიდველი“ უფლებამოსილი იქნება ცალმხრივად შეწყვიტოს ,,ხელშეკრულება“.

5.3. თუ ,,ხელშეკრულების“ 5.2. პუნქტით გათვალისწინებული საფუძვლების არსებობისას ,,გამყიდველი“ მიიღებს ,,ხელშეკრულების“ შეწყვეტის გადაწყვეტილებას, ,,მყიდველს“ ერთმევა (უუქმდება) აუქციონში გამარჯვებულის სტატუსი და მის მიერ გადახდილი ბეს თანხა სრულად დარჩება კორპორაციას. ამავდროულად, ,,ხელშეკრულების“ შეწყვეტის მომენტისათვის ,,მყიდველის“ მიერ გადახდილი თანხები (ასეთის არსებობისას) დარჩება ,,გამყიდველს“ (,,გამყიდველს“ არ ექნება ხსენებული თანხების დაბრუნების ვალდებულება).

5.4. ,,ხელშეკრულების“ შეწყვეტის და ,,მყიდველისთვის“ აუქციონში გამარჯვებულის სტატუსის გაუქმების შემთხვევაში, ,,გამყიდველი“ უფლებამოსილი იქნება ,,ქონებაზე“ გამოაცხადოს განმეორებითი აუქციონი.

**6.მხარეთა პასუხისმგებლობისგან გათავისუფლება.**

6.1. მხარეები არ აგებენ პასუხს ნაკისრი ვალდებულებების სრული ან ნაწილობრივი შეუსრულებლობისათვის იმ შემთხვევაში, თუ აღნიშნული გამოწვეულია ფორს-მაჟორული გარემოებებით (მიწისძვრა, წყალდიდობა, სახელმწიფო გადატრიალება და სხვა გარემოებები, რომლებიც არ არიან დამოკიდებული მხარეებზე და ითვლიან ფორს მაჟორულ გარემოებებად).

6.2. მხარე, რომელსაც შეექმნა ფორს-მაჟორული გარემოება ვალდებულია დაუყონებლივ წერილობით შეატყობინოს მეორე მხარეს აღნიშნული გარემოების და მისი აღმოფხვრის სავარაუდო ვადის შესახებ. წინააღმდეგ შემთხვევაში მხარე არ თავისულდება ხელშეკრულების ნაწილობრივ და/ან სრული შეუსრულებლობით გამოწვეული პასუხისმგებლობისგან.

6.3. ფორს-მაჟორული გარემოებების არსებობის ფაქტი უნდა დადასტურდეს კანონმდებლობით დადგენილი წესით. დადასტურება არ არის საჭირო, თუ აღნიშნული ფაქტები ცნობილია საზოგადოდ.

6.4. მხარეები ანახლებენ თავიანთ ვალდებულებების განხორციელებას ფორს-მაჟორული გარემოებების აღმოფხვრისთანავე.

**7. ხელშეკრულების პირობების გადასინჯვა.**

7.1. ,,ხელშეკრულების“ პირობების გადასინჯვასთან დაკავშირებული ურთიერთობები რეგულირდება საქართველოს სამოქალაქო კოდექსით.

**8. ხელშეკრულების ძალაში შესვლა და მოქმედების ვადა**

8.1. ,,ხელშეკრულება“ ძალაში შედის მხარეთა მიერ მისი ხელმოწერისა და სანოტარო წესით დამოწმების მომენტიდან და მოქმედებს მხარეთა მიერ ნაკისრი ვალდებულებების სრულ შესრულებამდე.

**9. სადაო საკითხების გადაწყვეტა**

9.1 მხარეები უნდა ეცადონ, რომ მათ შორის წამოჭრილი ნებისმიერი დავა გადაიჭრას მოლაპარაკებების გზით. მოლაპარაკებების შედეგად შეთანხმების მიუღწევლობის შემთხვევაში, ყველა სადავო საკითხი გადაწყდება საქართველოს საერთო სასამართლოების მიერ, მოქმედი კანონმდებლობით გათვალისწინებული წესების შესაბამისად.

**10. დასკვნითი დებულებები**

10.1. ,,ხელშეკრულების“ ხელმოწერით მხარეები ადასტურებენ, რომ ისინი მოქმედებენ იმ უფლებამოსილებათა ფარგლებში, რაც დადგენილია მათთვის საზოგადოების მართვის ორგანოების მიერ და ,,ხელშეკრულებაზე“ ხელმომწერ პირებს აქვთ სრული კომპეტენცია და უფლებამოსილება მის გასაფორმებლად.

10.2. ,,ხელშეკრულება“ რეგულირდება და განიმარტება საქართველოს კანონმდებლობის შესაბამისად.

10.2. ,,ხელშეკრულება“ შედგენილია ქართულ ენაზე, თანაბარი იურიდიული ძალის მქონე სამ ეგზემპლარად, საიდანაც თითო ეგზემპლარი გადაეცემა ყოველ მხარეს, ხოლო ერთი ეგზემპლარი განკუთვნილია საჯარო რეესტრში წარსადგენად.

10.3. ,,ხელშეკრულებაში“ ცვლილებები და დამატებები შეიტანება წერილობითი ფორმით. ,,ხელშეკრულებაში“ შეტანილი ყველა ცვლილება და დამატება იურიდიულ ძალას იძენს მხოლოდ მხარეთა მიერ მისი ხელმოწერის დღიდან. ნებისმიერი ცვლილება/დანართი/დამატება წარმოადგენს წინამდებარე ხელშეკრულების განუყოფელ ნაწილს. თუ ცვლილება თავისი შინაარსით საჭიროებს საჯარო რეესტრში რეგისტრაციას, ამგვარი ცვლილება რეგისტრაციის მიზნით უნდა წარედგინოს ასევე საჯარო რეესტრს.

**11. მხარეთა ხელმოწერები და რეკვიზიტები:**

|  |  |
| --- | --- |
| **,,გამყიდველი“** | **,,მყიდველი“** |
| **სს ,,საქართველოს ნავთობისა და გაზის**  **კორპორაცია“**  მის: ქ. თბილისი, კახეთის გზატკეცილი #21  ს/კ: 206237491  სს ,,საქართველოს ბანკი“  ბ/კ: BAGAGE22  ა/ა GE80BG0000000145770000 |  |
| **გენერალური დირექტორი**  **დავით თვალაბეიშვილი** |  |